
47. sjednice Vijeća Mjesnog odbora Folnegovićevo naselje održane 10. travnja 2025.
u prostorijama Mjesnog odbora Folnegovićevo naselje, Joze Laurenčića 8B s početkom u 18:00 sati

Prisutni članovi Vijeća: Frane Čavka, Hrabren Dobrotić, Andrea Jelić, Dalibor Kiseljak, Nikolina Krešo, Mateo Perko 

Odsutni članovi Vijeća: Bojana Stajčić

Gosti: /
 
Predsjednica konstatira da je prisutno 6 od ukupno 7 članova Vijeća i otvara 47. sjednicu Vijeća Mjesnog odbora.

Vijeće jednoglasno, bez primjedbi, prihvaća tekst Zapisnika 46. sjednice održane 26. ožujka  2025. godine.

Na prijedlog predsjednice Vijeće jednoglasno utvrđuje

                                        D N E V N I     R E D
1. Razno: izvješća, pitanja i prijedlozi


Ad. 1.	Razno: izvješća, pitanja i prijedlozi

Predsjednica Vijeća, Nikolina Krešo, informirala je članove Vijeća o rješenjima koje je donio Odjel za komunalne poslove i zelenilo – Odsjek za zelene površine, a koja se odnose na uklanjanje stabala na sljedećim lokacijama:

Uklanjanje stabla jablana uz stambeni objekt u Ulici Milke Trnine 17.

Uklanjanje stabala smreke i breze te orezivanje stabala javora, draguna i hrasta lužnjaka u blizini stambenih objekata u Ulici Milke Trnine 24 i 28.

Za sva stabla predviđena za uklanjanje planirana je zamjenska sadnja, pri čemu je prijedlog da se posade japanske trešnje.

Članovi Vijeća također su obaviješteni o završenim radovima na pristupnoj pješačkoj stazi u Cilićevoj ulici, kao i o nadolazećim radovima na stazi u Laurenčićevoj ulici, koji će omogućiti lakši pristup parkirališnim mjestima.

Predsjednica je izrazila nadu da će se u idućem mandatu provesti novi postupak nabave za izradu projektno-tehničke dokumentacije za izgradnju Sportsko-rekreacijskog parka Folka, planiranog na slobodnoj livadi između postojećeg parka za pse i NK ZET-a. Projekt se namjerava realizirati kao kapitalna investicija za ovaj dio gradske četvrti Peščenica – Žitnjak.

Školsko igralište, koje je nedavno obnovljeno, otvoreno je za javnost, a dodatni radovi na sanaciji asfaltne podloge planirani su nakon završetka školske godine, u lipnju.

Komunalni redar izvršio je nadzor nad nepropisno parkiranim vozilima te u više navrata ostavio opomene vlasnicima automobila.

Najavljen je i kulturni događaj: u subotu, 12. travnja, u 18 sati, u velikoj dvorani MO Folnegovićevo naselje održat će se dječja predstava "Stonoga Goga" (za uzrast 3+), u organizaciji susjednog MO Janko Matko. Karte se, kao i dosad, mogu preuzeti u Gradskoj knjižnici Ivane Brlić-Mažuranić.

U nastavku sjednice članovi Vijeća osvrnuli su se na rad tijekom mandata, komentirajući provedbu zaključaka donesenih na sjednicama te dugotrajnost pojedinih administrativnih procesa.

Predsjednica Vijeća, Nikolina Krešo, zahvalila je svim članovima na doprinosu i angažmanu u radu Vijeća tijekom mandata. Članovi su uzvratili zahvalom predsjednici i međusobno si izrazili zahvalnost na suradnji.

Sjednica je zaključena formalnim raspuštanjem Vijeća.


Budući da više nema pitanja i prijedloga, ovime je dnevni red iscrpljen.

Predsjednica VMO završava sjednicu u 19:00 sati.	 

Zapisnik sastavili Hrabren Dobrotić i Nikolina Krešo.

KLASA: 024-08/25-003/908
UR-BROJ: 251-13-11-5/003-25-2 
Zagreb, 10. travnja. 2025.
Predsjednica
Vijeća Mjesnog odbora Folnegovićevo naselje
Nikolina Krešo

